《次郑敬道明府八景总咏韵》
明代·谢宜申

槎邑有山还有水，泰岳洞庭何必拟。神仙可居龙可潜，虽不高深亦奇尔。

人才毓秀齐中州，纡曳訚訚且秋秋。䪺令山水因人胜，山水非人空峙流。

碧梧图映残红皦，桂岫岚飞三不了。渔郎醉放宝江歌，络绎难辞樵径窈。

问津声杂春波号，东埔春耕妻饷劳。浮图不动人长别，石亭花气侵醇醪。

题诗按景谁称首，明府才华驰誉久。枉予技痒聊效颦，不知山鬼揄揶否。

作者简介：谢宜申，河源人。明孝宗弘治十四年（一五〇一）举人，十五年（一五〇二）副榜。事见清康熙《河源县志》卷五。